SET ปิดเช้าดิ่งหนัก 29 จุด วิตกเศรษฐกิจโลก-สหรัฐฯชัตดาวน์ ฟากน้ำมันนิวโลว์รอบ 18 เดือน!
SET ปิดเช้าดิ่งหนัก 29 จุด วิตกเศรษฐกิจโลก-สหรัฐฯชัตดาวน์ ฟากน้ำมันนิวโลว์รอบ 18 เดือน! โดยดัชนีปิดเช้านี้ที่ระดับ 1,561.87 จุด ลดลง 29.42 จุด หรือ 1.85% มูลค่าการซื้อขาย 1.74 หมื่นลบ.
25 ธ.ค. 2561

ผู้สื่อข่าวรายงานว่า ดัชนีตลาดหุ้นไทย SET ปิดเช้านี้ (25 ธ.ค.61) ที่ระดับ 1,561.87 จุด ลดลง 29.42 จุด หรือ 1.85% มูลค่าการซื้อขาย 1.74 หมื่นลบ.
10 หุ้นกดดัชนีเช้านี้

ด้าน นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี เปิดเผยว่า ตลาดหุ้นไทยในช่วงเช้าที่ผ่านมาปรับตัวลงตามทิศทางตลาดต่างประเทศ เนื่องจากนักลงทุนกังวลต่อความไม่แน่นอนของเศรษฐกิจโลก และหน่วยงานบางส่วนของสหรัฐได้ถูกปิดทำการชั่วคราวเป็นวันที่ 3 แล้ว รวมถึงราคาน้ำมันดิบก็ปรับตัวลงทำจุดต่ำสุดในรอบ 18 เดือน มาอยู่ที่ 42 เหรียญ/บาร์เรล กดดันต่อหุ้นในกลุ่มพลังงานอย่างมาก นอกจากนี้ ยังมีหลายตลาดในภูมิภาคเอเชียวันนี้ก็ได้ปิดทำการเนื่องในวันคริสต์มาส
สำหรับแนวโน้มการลงทุนในช่วงบ่ายนี้ นายชัยยศ คาดว่า ดัชนีฯน่าจะเคลื่อนไหวอยู่ในแดนลบ โดยแนะให้ Wait &amp; See พร้อมให้แนวต้าน 1,570-1,575 จุด และแนวรับ 1,550-1,555 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่    
PTT มูลค่าการซื้อขาย 1,731.28 ล้านบาท ปิดที่ 45.50 บาท ลดลง 2 บาท
PTTEP มูลค่าการซื้อขาย 976.96 ล้านบาท ปิดที่ 111.50 บาท ลดลง 5 บาท
AOT มูลค่าการซื้อขาย 578.32 ล้านบาท ปิดที่ 63.50 บาท ลดลง 1.50 บาท
BEM มูลค่าการซื้อขาย 577.39 ล้านบาท ปิดที่  9.95 บาท ลดลง 0.25บาท
CPALL มูลค่าการซื้อขาย 572.80 ล้านบาท ปิดที่ 69 บาท ลดลง 0.50 บาท